Ker d'Alenas
Ker d’Alenas (angl. Coeur d'Alene) – miestas Jungtinių Amerikos Valstijų šiaurės vakaruose, Aidahe, netoli Vašingtono valstijos sienos, prie Ker d’Aleno ežero. Kutenėjaus apygardos centras. Svarbus kalnakasybos pramonės centras (sidabras, polimetalų rūda – kasama nuo 1879 m.). Medienos kirtimo ir apdirbimo pramonė, turizmas. Ežero pakrantėje kurortas, golfo aikštynai. Apylinkėse plyti Aidaho Iškyšulio nacionaliniai miškai. Veikia Šiaurės Aidaho koledžas.